Publication: Magyar Közlöny
Issue: MK-2003-85 (Year: 2003, Number: 85)
Era: 1990-2004
Section: 1993. évi LXXIX. törvény (a továbbiakban: Kt.) a következõk szerint módosul:
Paragraph Index: 354

(17) Az Országos Közoktatási Értékelési és Vizsgaközpont — a fenntartó 2003. december 31-éig benyújtott kérelmére — engedélyezheti, hogy a közoktatási intézmény a kötelezõ (minimális) eszköz- és felszerelési jegyzékben foglaltakat 2003. augusztus 31. után, legkésõbb 2008. augusztus 31-éig teljesítse. A kérelemhez mellékelni kell az eszköz- és felszerelési jegyzékben foglaltak végrehajtását szolgáló — tanítási évekre lebontott — ütemtervet, az ütemterv végrehajtásának várható költségvetési vonzatát, a fenntartó nyilatkozatát, helyi önkormányzat esetén a közgyûlés, képviselõ-testület határozatát, amelyben vállalja az ütemtervben foglaltak végrehajtását. Abban az esetben, ha az ütemterv végrehajtásának várható együttes költségvetési vonzata eléri a mûködési kiadás 2003. évi összegének tíz százalékát legalább két tanítási évet engedélyezni kell a kötelezõ (minimális) eszköz- és felszerelési jegyzékben foglaltak végrehajtásához. Az ütemtervben foglaltak teljesítését az Országos Közoktatási Értékelési és Vizsgaközpont évente ellenõrzi. Az ütemtervben foglaltak végrehajtásáért a fenntartó, ha a fenntartó testület, a testület vezetõje, helyi önkormányzat esetén a polgármester, illetve a közgyûlés elnöke a felelõs. Az ütemterv végrehajtásának ellenõrzésére e törvény 95/A. §-ának (4)—(7) bekezdésében foglaltakat kell alkalmazni.

Source: https://magyarkozlony.hu/hivatalos-lapok/b2e30a6b751b862d5f1911c19d75d8bd032f549d/dokumentumok/eecd33369face798a681aba975c18df9334cf56e/letoltes